Berlin: Storbyens symfoni

Berlin: Storbyens symfoni eller Berlin: En storbysymfoni (originaltittel på tysk Berlin: Die Sinfonie der Großstadt) er en tysk dokumentarfilm og kunstfilm i sort-hvitt fra 1927 regissert av Walter Ruttmann (1888–1941). Filmen varer i 65 minutter.

Gjennom en collage av korte filmopptak beskrives en dag i storbyen Berlin. Etter første verdenskrig og Det tyske keiserrikes fall i 1918, hyperinflasjon og kaotisk krisetid, opplevde byen et industrielt og kulturelt oppsving, og filmen gir et innblikk i livs- og arbeidsvilkårene i hovedstaden i Weimar-republikken på 1920-tallet.

Ruttmann tenkte filmen som et dokumentarisk kunstverk der storbyen blir fremstilt som en levende organisme. Byens langsomme oppvåkning, hektiske dagtimer og natteliv blir sammenliknet med en symfoni, formidlet gjennom foto, klipp og musikk.

Referanser

Litteratur 
 Ilona Brennicke, Joe Hembus: Klassiker des deutschen Stummfilms. 1910 – 1930.Citadel-Filmbücher. Goldmann, München 1983, ISBN 3-442-10212-X

Eksterne lenker 
 
 
 Nedlastning på archive.org
 Berlin: En storbysymfoni på YouTube

Tyske filmer
Filmer fra 1927
Tyske stumfilmer
Berlin i kunsten
Sort-hvitt-filmer